Πολυποίτης

Στην ελληνική μυθολογία με το όνομα Πολυποίτης είναι γνωστός κυρίως ένας γιος του Πειρίθου και της Ιπποδαμείας, ένας από τους μνηστήρες της Ωραίας Ελένης. Ο Πολυποίτης πήρε μέρος στον Τρωικό πόλεμο, στον οποίο εξεστράτευσε επικεφαλής 40 πλοίων με άνδρες από την Άργισσα, τη Γυρτώνη, την Όρθη και άλλες δύο θεσσαλικές πόλεις των οποίων ηγεμόνευε. Στον πόλεμο διακρίθηκε για τη γενναιότητά του (λέγεται ότι ήταν ένας από τους άνδρες που μπήκαν μέσα στον Δούρειο Ίππο) και μετά την άλωση της Τροίας εγκαταστάθηκε στην Παμφυλία, όπου ίδρυσε την πόλη `Ασπενδο. Ο Πολυποίτης αναφέρεται σε τρεις ραψωδίες της Ιλιάδας (Β 740, Μ 129 κ.ε., Ψ 836). Μνημονεύεται η παρουσία του στις κηδείες του Πατρόκλου και του Κάλχαντα.

Με το όνομα Πολυποίτης αναφέρονται επίσης ένας από τους μνηστήρες της Πηνελόπης αλλά και ένας από τους γιους του Οδυσσέα και της Καλλιδίκης, καθώς κι ένας γιος του Απόλλωνα και της Φθίας, που σκοτώθηκε από τον Αιτωλό.


 * Ο αστεροειδής 3709 Πολυποίτης (3709 Polypoites), που ανήκει στην Τρωική Ομάδα και ανακαλύφθηκε το 1985, πήρε το όνομά του από το πρώτο από τα παραπάνω μυθικά πρόσωπα.

Πηγές

 * Κρουσίου: Λεξικόν Ομηρικόν, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σ. 747
 * Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969

Κατηγορία:Πρόσωπα της ελληνικής μυθολογίας Κατηγορία:Τρωικός πόλεμος

Полипоет Polypoites Polipetes Polipetes Polypoites Polipete ポリュポイテース Полипет